
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 152
                                                              din 27 august 2015
privind rectificarea bugetului de venituri şi cheltuieli al S.C. Apă Termic

 Transport S.A. Sighişoara pe anul 2015


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18906/14.08.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Ţinând cont de solicitarea S.C. Apă Termic Transport S.A. Sighişoara nr. 1723/14.08.2015, cu privire la rectificarea bugetului de venituri şi cheltuieli pe anul 2015;


Având în vedere prevederile Legii nr. 273/2006 privind finanţele publice locale, cu modificările şi completările ulterioare şi ale Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare; 

Având în vedere prevederile Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;

Având în vedere prevederile Ordinului Ministrului Finanţelor Publice nr. 2032/2013 privind aprobarea formatului şi a structurii bugetului de venituri şi cheltuieli, precum şi a anexelor de fundamentare a acestuia, aşa cum a fost modificat prin Rectificarea nr. 2032, publicată în Monitorul Oficial al României, Partea I, nr. 50/21.01.2014;
Ţinând cont de Hotărârea Consiliului Local Sighişoara nr. 3/29.01.2015 privind aprobarea bugetului de venituri şi cheltuieli al S.C. Apă Termic Transport S.A. Sighişoara pe anul 2015;

Văzând Raportul Controlorilor Financiari de Gestiune din cadrul S.C. Apă Termic Transport S.A. Sighişoara cu nr. 1722/14.08.2015, înregistrat la Municipiul Sighişoara cu nr. 18908/14.08.2015, prin care se fundamentează rectificarea bugetului de venituri şi cheltuieli al societăţii pe anul 2015;

Văzând Raportul de specialitate al S.C. Apă Termic Transport S.A. Sighişoara, cu nr. 1721/14.08.2015, înregistrat la Municipiul Sighişoara cu nr. 18905/14.08.2015, prin care se fundamentează şi se propune spre aprobare rectificarea bugetului de venituri şi cheltuieli al societăţii pe anul 2015, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. 2 lit. a, alin. 3 lit. c, alin. 4 lit. a şi alin. 9, art. 45 alin. 2 şi a art. 115 alin. 1 lit. b din Legea nr. 215/2001, legea administraţiei publice locale, republicată, cu modificările şi completările ulterioare,
HOTĂRĂŞTE:

Art. 1. Se aprobă rectificarea bugetului de venituri şi cheltuieli pe anul 2015 al S.C. Apă Termic Transport S.A. Sighişoara, elaborat în baza Ordinului Ministrului Finanţelor Publice nr. 2032/2013 privind aprobarea formatului şi a structurii bugetului de venituri şi cheltuieli, precum şi a anexelor de fundamentare a acestuia, aşa cum a fost modificat prin Rectificarea nr. 2032, publicată în Monitorul Oficial al României, Partea I, nr. 50/21.01.2014, cu suma de 6.575.367 lei la venituri şi 6.409.416 lei la cheltuieli, respectiv un rezultat brut de 165.951 lei, conform anexelor nr. 1 - 8, care fac parte integrantă din prezenta hotărâre.

Art.2.
Se aprobă indicatorii de performanţă, conform contractului de mandat al directorului S.C. Apă Termic Transport S.A. Sighişoara, potrivit anexei nr. 9, care face parte integrantă din prezenta hotărâre.

 
Art.3.
 Cu ducerea la îndeplinire a prevederilor prezentei hotărâri se încredinţează directorul S.C. Apă Termic Transport S.A. Sighişoara, domnul Oprea Mircea Ţonu.

Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  2 ex. S.C. Apă Termic Transport  S.A. Sighişoara.
  9 ex. 

A.B.

